
FAZEELAT-E-SHABAN AUR SHAB-E- 
BARA'AT 


Al-Hamdulillahi Rabbil Aalameen Wassalato Wasallamu Ala 
Rasoolihil Kareem Wa Ala Aalihi Wa As'habihi Ajmayeen, 
Amma Ba'ad: 


Shaban Islami saal ka aathwa mahina hai, jo jw 
rajab ke bad aur Ramazan-ul-Mubark se pahle aata hai. 


IS MAHINE KO SHABAN KION KAHA JATA HAI? 

Seni A 
Is ka madah "Sha'ab" hai his ke mane juda juda hone ke 
hain, Arab is mahine me paani ki talaash me alag alag taur 
par paani ki talaash mian phail jate the, is liye is mahine ke 
naam "SHABAN" padgaya. 


MAAH-E-SHABAN KI FAZILAT: 

Shaban wo mubarak mahinah hai jis me NABIYE KAREEM 
sallallahu alaihi wasallam Ramzan ke ilawah taqriban pore 
mahine ke roze rakhte the, sirf aakhir me do ek roze tark 
farmaya karte the, is silsile me kai Ahadis aati hain jin me 
Shaban ke Roze ki fazeelat aur NABIYE KAREEM sallallahu 
alaihi wasallam ka is mahine me khusosan roze rakhne ka 
zikar aata hai. 


Umm-ul-Momineen Syidah Ayishah raziallahu- 
anha farmati hain ke RASOOLULLAH sallallahu alaihi 
wasallam is mahi ne me bahut ziyadah roze rakhte the 
yahatak ke hum kahte ke AAP sallallahu alaihi wasallam 
roze nahi chodte, phir AAP sallallahu alaihi wasallam roze 

chod dete yahantak ke hum ye kahte ke AAP sallallahu 
alaihi wasallam roze nahi rakhte, aur maine RASOOLULLAH 
sallallahu alaihi wasallam ko kabhi kisi mahine ke 
mukammil roze rakhte howe nahi dikha siwaye Ramazan-ul- 
Mubarark ke aur maine RASOOLULLAH sallallahu alaihi 
wasallam ko Shaban se ziyadah kisi mahine me roze rakhte 
howe nahi dikha.(Sahih al-Bukhari:1969. Sahih 
Muslim:1156) 


Umm-ul-Momineen Syidah Ayishah raziallahu- 
anha mazeed farmati hain: 

Gyáli okaka sasia Josie ae) 
"RASOOLULLAH sallallahu alaihi wasallam ko (nafli) rozon 
keliye sab se mahboob mahinah Shaban tha, phir AAP 
sallallahu alaihi wasallam ise goya Ramazan hi se miladiya 
karte the." (Sunan Abu Dawod:2431, Muhaddis Hafiz Zubair 
Ali Zayi rahimahullah ne is Hadis ko "ISNADOHO SAHIH" 
kaha hai) 


(BAGI gan aset Arah kasalah Je gan 
Syidina Umme Salamah raziallahu-anha ka bayaan hai: 
"Maine NABIYE KAREEM sallallahu alaihi wasallam ko do 
mahine musasil roze rakhte howe nahi dekha siwaye 
Shaban aur Ramazan ke."/Sunan al-Timizi:736, Muhaddis 
Hafiz Zubair Ali Zayi rahimahullah ne is Hadis ko SAHIH 
kaha hai) 


Umm-ul-Momineen Syidah Ayishah raziallahu- 
anha farmati hain: 


1 SUAI sn A2 rt 832 ZA WEI TE a my otr 
SAKÉ WI ghg sen foge 


(AA 
"maine NABIYE KAREEM sallallahu alaihi wasallam ko 
Shaban se ziyadah kisi mahine me roze rakhte howe nahi 
dekha, balke AAP sallallahu alaihi wasallam sare Shaban ke 
roze rakhte the."/Sunan al-Timizi:736, Muhaddis Hafiz 
Zubair Ali Zayi rahimahullah ne is Hadis ko SAHIH kaha hai) 


SHABAN MAIN ME ZIYADAH ROZE RAKHNE KI 
WAJAH/HIKMAT: 
Syidina Usamah Bin Zaid raziallahu-anhu bayan karte hain: 
maine ek roz sawal kiya: aye ALLAH ke RASOOL sallallahu 
alaihi wasallam! AAP maahe Shaban mian jis gadar (nafli) 
roze rakhte hain, kisi aur mahine main itne roze nahi 
rakhte? (is ki kiya wajah hai?) APP sallallahu alaihi wasallam 
ne farmaaya: 
aai es A AI aa i sah hs olas aa airas AD Ji RA US) 
AMAS OAE 
"Yeh Mahinah Rajab aru Shaban ke darmiyan hai, log is se 
ghaflat barat-te hain, is mahine me (logon ke) amal 
Rabbulaalameen ke hozoor pesh kiye jate hain, aur main ye 
pasand karta hon ke mere amal jab ALLAH ki baargaah me 
pesh hon to is waqt main roze se hon(is liye main Shaban 
me roze kasrat se rakhta hon)."(Sunan al-Nasayi:2359 — 
Muhaddis Hafiz Zubair Ali Zayi rahimahullah ne is Hadis ko 
HASAN kaha hai. Musnad Ahmed:5/201) 


Is hadis se Shaban me NABIYE KAREEM sallallahu 
alaihi wasallam ke ziyadah roze rakhne ki wajah ye malom 
howi ke is mahi me khusosiyat ke saath bandon ke amaal 
ALLAH TA'ALA ki baargaah me pesh kiye jate hain, aur digar 

ahadise-e-mubarekah se ye bhi pata chalta hai ke amaal ki 
ek peshi to rozana subah aur shaam (namaaze Asar aru 
namaaze Fajar ke waqt) hoti hai, ALLAH TABARAKA WA 
TA'ALA farishton se jo Fajar o Asar ki namaaz me hazir rahte 
hain, jab aasmaan par jate hain to poochta hai: 

(Gol 385 IM ASI MS JAKA MAO SBS) 
"Tum mere bandon ko kis haalat me chod kar aaye ho? 
farishte kahte hain: aye ALLAH! jab hum tere bandon ko 
chad kar aarahe the, tab bhi wo namaaz me mash'ghol the 
aur jab hum un ke paas pahunche tab bhi wo namaaz padh 
rahe the." (Sahih al-Bukhari:555. Sahih Muslim:1432. Sunan 
al-Nasayi:484) 


Amaal ki dosri peshi hafte me do din ki hai, yani 
har peer aur jumerat ko ALLAH ki baargaah me amaal pesh 
kiye jate hain, RASOOLULLAH sallallahu alaihi wasallam ne 
farmaya: 


VOAM AE en GA AJE 
"Amaal peer aur jumerat ko ALLAH ki baargaah me pesh 
kiye jate hain meri khawahish hai ke mera amal as haal me 
pesh kiya jai aur us waqt mai roze se raho."/Suana al- 
Timizi:747, Muhaddis Hafiz Zubair Ali Zayi rahimahullah ne 
is Hadis ko HASAN kaha hai, aur kaha ke is hadis ki asal 
Sahih Muslim Hadis No.2565 me hai) 


Aur amaal ki tisree peshi jo goya ke salanah peshi 
hai, maahe Shaban me hoti hia, jaisa ke oper bayaan ki gayi 
ahadis se malom howa, aur jis ki wajah hi se NABIYE 
KAREEM sallallahu alaihi wasallam maah-e-shaban me 
ziayada se ziyadah roze rakha karte the. 


PI 


ZIYADAH ROZE RAKHNE ME EHTIYAAT KI 
ZARORAT: 
Oper jo tafseel guzari hai us se ye waazeh hai ke Shaban me 
ziyadah se ziyadah nafli roze NABIYE KAREEM sallallahu 
alaihi wasallam rakha karte the likin AAP sallallahu alaihi 
wasallam ne apni ummat ke logo ko 14 aur 15 Shaban ke 
ba'ad roze rakhne se mana farma diya hai: 

OTAD HATE TAI 
"Jab Shaban aadha guzar jai to roze mat rakho."(Sunan Abu 
Dawod:2337, Muhaddis Hafiz Zubair Ali Zayi rahimahullah 
ne is Hadis ko SAHIH kaha hai. Sunan al-Timizi:738) 


14 AUR 15 SHABAN KE BA'AD ROZE NA RAKHNE 
KE HOKUM KI WAJAH: 

14 aur 15 Shaban ke ba'ad roza rakhne se is liye mana kiya 
gaya hai taake ek musalmaan Ramazan ke farz rozon ke liye 
apni energy aur tagat ko bacha ke rakhe taake us ko 
Ramzan ke Farz roze rakhne me koi mushkil pesh naa aye, 
basa augaat aisa hota hai ke log Shaban ke nafli roze rakhne 
se kamzor hojate hain aur Ramazan ke Farz roze un se chot 
jate hain, isee liye NABIYE KAREEM sallallahu alaihi 
wasallam ne 14/15 Shaban ke ba'ad roze rakhne se mana 
farmaya hai, lihaza hame ihtiyaat karna chahiye, aur ita'at- 
e-Rasool ka tagaza bhi yahi hai ke hum NABIYE KAREEM 
sallallahu alaihi wasallam ke hukom ki paabandi karen. 


Aur isee tarah NABIYE KAREEM sallallahu alaihi 
wasallam ne Ramazan se ek ya do din pahle roza rakhne se 
bhi mana farmaaya hai taake "istagbaal-e-ramazan" ke 
naam par log jashan manaane na lag jain, NABIYE KAREEM 
sallallahu alaihi wasallam ne farmaaya: 

CARENE paali NA II au 
"Ramzan se ek do din pahle roze mat rakho magar jo koi 
shakhs kisi din ka roza rakhta raha ho to wo rakhle." (Sunan 
Abu Dawod:2335, Muhaddis Hafiz Zubair Ali Zayi 
rahimahullah ne is Hadis ko SAHIH kaha hai. Sahih al- 
Bukhari:1914. Sahih Muslim:1082) 


Yani kisi ka mamol hai ke wo har peer aur jumerat 
ko roza rakhta hai ya "Saume Dawodi" rakhta hai to ye roze 
agar Ramzan se do teen din qabl arahe hain to wo ye roze 
rakh sakta hai kion ke is tarah aadatan roze rakhne ka 
maqsad "Isataqbal-e-Ramazan" nahi hai balke wo mamool 
ke taur par roze rakh raha hota hai to aise shakhs ke liye 
mumaniat ka hokum nahi hai. 


Is se ye bhi natija nikalta hia ke Shariat ne nafli 
ibaadaat aru wajib/farz wali ibaadaat me wazeh farq 
malhooz rakha hai. 


SARAR-E-SHABAN KA ROZA AUR IS KA MATLAB: 
Yahi matlab is hadis ka hai jis me aataa hai ke NABIYE 
KAREEM sallallahu alaihi wasallam ne ek shakhs se pocha: 


Gear Le a 


"kiya tum ne Shaban ke akhir me koi roza rakha hai? unho 
ne kaha nahi, to AAP sallallahu alaihi wasallam ne 
faramaaya: Ramzan ke ba'ad is ke badle me ek ya do roze 
rakh lena."(Sunan Abu Dawod:2328. Sahih Bukhari:1983. 
Sahih Muslim:1161) 


Ye shakhs bhi mahine ke aakhri me roze rakhne ka 

aadi tha ya us ne nazar ke roze rakhne the likin is ne is 
wajah se roze nahi rakhe ke kahin mera ye amal "isteqbal-e- 
ramazan" ke jaisa na ban jaye jis se rooka gaya, likin NABIYE 
KAREEM sallallahu alaihi wasallam ne wazahat farmadi ke 
ye mumaniat un logon ke liye ha jo aadi na hon ya jin ki 
taqat aur tawanai me kami aane ka khatra ho ya shak ki 
wajah se roza rakhte hon ke kahin ramazan to shoro nahi 
hogay ho, aise tamam logon ke liye shaban ke aakhir me 
roze rakhne se mana kiagaya take ramazan ke roze pori 
taqat ke saath rakhe jasake, in ke ilawah dosre logon ke liye 
in rozon ke rakhne se mana nahi kiya gaya. 


NOTE: - Sarar ka lafz mahine ke aakhri dino keliye istemal 
hota hai, ye "ISTISRAAR" (chup jana) ke mane se hai, 
mahine ke aakhri dino me chonke chaand chup jata hai is 
liye mahine ke aakhri dino ke "SARAR" ka naam diya gaya 


hai. 


ROZA RAKHNE/AUR NA RAKHNE KI DONO 
HADISON KA KHULASA: 

Ye hadis zaahir me guzishta hadis se takra rahi hai jis me hai 
ke "Ramazan shoro hone se pahle ek do din ke roze mat 
rakho" magar in do hadison me ek jaisi sorat ye hai ke ye 
rukhsat aur taakeed us shakhs ke liye hai jis ne kisi roze ki 
nazar maani ho aur niyat karchuka ho aru pahle hi se har 
mahine ke aakhri dino ke roze rakhna us ka mamol raha ho 
to usey chahiye ke hamesha ki tarah jis tarah ke wo har 
mahine ke aakhri roze rakha karta tha to aise shakhs ke liye 
ijazat hai likin agar wo apni aadat se hat kar ya nazar ke 
baghair khosusan Ramazan ke isteqbal ke liye roza rakh 
raha ho to aise shakhs keliye ijazat nahi hai. NABIYE 

KAREEM sallallahu alaihi wasallam ne jis shakhs ko ramazan 
ke ba'ad ek ya do roze rakhne ki takid farmayi wo shakhs 
mahine ke akhir me rozy rakha karta tha likin us ne Shaban 
ke akhir me is liye roze chod diye the ke ye kahin "Istaqbal- 
e-Ramazan" ke jaisa koi amal na hojaye jis ko mana kardiya 
gaya hai. 


SHAB-E-BARA'AT, YANI SHABAN KI PANDRAHWIN 
RAAT: 

Shaban ki pandrahwin raat ke bare me kai riwaayaat milti 
hain, jin me is raat ki fazilaton ka zikar hai likn ye riwaayaat 
ek aadh riwaayat ke ilawa, sab zayeef hain, aur ye 
riwaayaat chonke bahut ziyadah raawion se marwi hain, is 
liye ba'az Ulama is ke qaayil hain ke is raat ki kuch na kuch 
asal hai, isee wajah se in Ulama ki raye hai ke is raat ki kuch 
na kuch fazilat zoror hai, aur dosre Ulama ki raye me ZAYEEF 
riwaayaat qabile amal nahi chahe wo tadaad me kitni hi 
ziyada kion na hon lihaza in Ulama ke nazdik is raat ki koi 
asal ya koi fazilat nahi. 


chunancheh Allahama Albahi rahmahullah aur 
Shoyeb Arnouot ne kasrate turq yani pandrahwin Shaban ki 
riwaayaat jo ziyadah raawion ne is ko riwaayat kiya hai, in 
tamaam riwaayaton me se ek riwaayat ko SAHIH kaha hai 
jab ke baqi sab riwayaton ko ye bhi ZAYEEF hi maante hain 
balke in riwayat me bahut ziyadah MAUZO yani ghadi howi 
riwayaten bhi hain, wo zayeef aur mauzo riwaayaat niche 
bayaan ki jarahi hain: 


SA ai ni GAA oe Aa ea ID 
Cú 
"ALLAH TA'ALA Shaban ki pandrahwin raat ko apni pori 

makhloq ki tarf (nazr-e-rahamt se) dekhta hai, phir mushrik 
aur kina parwar ke siwa baqi sari makhloq ki bakhishish 
kardeta hai." (Sahih Ibn Hibban:1980. / Sho'ab-ul-Imaan lil- 
Baihaqi:2/288. / al-Silsilat-us-Sahihah lil-Albani:11144) 


Jab ke Abu Sa'alabh al-Khushni raziallahu-anhu ka 
naam lekar jo riwaayat bayaan ki jati hai wo is tarah hai: 
Ji s ciki pis oeiia oaan dG UK Ip) 
(CEK NT) 
"Be shak ALLAH TA'ALA Shaban ki pandrahwin raat ko apne 
bandon par rahmat ki nazar daalta hai, phir momino ko 
muaf kardeta hai aur kafiron ko dheel deta hai, aur kinah 
parwar logo ko chod deta hai, yahan tak ke wo apne dilon 
ko kinah se paak karlen." /(Al-Mujam al-Kabeer lil- 
Tabrani:20/108-109, Riwayat No.215) 


Yahi wo riwayat hai jo Shaban ki pandrahwin raat 
ki fazilat me bayaan ki jati hain jaisa ke Shaikh Albani 
rahmahullah ne kaha ke ye kasrat-e-turg ki bina par Sahih 
hai, likin is ke ilawa jitni bhi riwaayaat aam taur par bayaan 
ki jati hain jinhen mahfilon ki zinat banaya jata hai wo sab ki 
sab SANAD ke hisaab se bahut ziayadah kamzor balke 
manghadat riwaayaat hain. 


Sahih al jami al-Sagheer(4268) lil-Albani ki 
riwaayat: 


(IDE PNY a 
Sahih al-jami al-Sagheer ki is riwayat se bhi sirf is raat ki 
fazilat saabit hoti hai likin is me bhi is raat ko ibaadat karne 
ki koi targheeb ya fazilat nahi hai aur kisi bhi riwaayat se is 

raat ka khusosi ibaadat wali raat hona saabit nahi hota, is 
keliye alag se quran o hadis ki dalil ki zororat hai jo maujod 
nahi hai, yani ke Sahih al-jami al-Sagheer ki ye riwaayat 
dosre Muhaqiqeen ke nazdeek ZAYEEF hai, chunancheh 
khud Shaikh Albani rahmahullah ne "Zayeef al-jami al- 
Sagheer"(No.652) main ye farmadiya ke: 

Geran 
"Ke is raat me jaagna aur is ke din me rozah rakhna" dono hi 
mauzo aur manghadat hain. 


SHAB-E-BARA'AT KI ZAYEEF AUR MAUZO 
RIWAAYAAT: 

Shab-e-Bara'at ki nisbat se jo kamzor aur man ghadat aur 
mauzo riwaayaat aam taur par bayaan ki jati hain in me se 
kuch riwaayaat niche bayaan ki jarahi hain: 


Ummul Mominin Syidah Ayishah raziallahu-anha ki taraf 
mansob hai ke aap farmati hain ke NABIYE KAREEM 
sallallahu alaihi wasallam ne farmaaya: 

OI AP AIA) 
"Shaban mera mahina hai aur ramazan ALLAH ka mahina 
hai." 


Ye riwaayat mauzo hai yani ke ye riwaayat 
manghadat hai. (Hafiz Sakhawi waghairah ne is riwaayat ko 
"Musnad al-Firdos" ki taraf mansob kiya hai. Dekhiye: "Al- 
Magasid-ul-Hasanah:595, Muhaddis Albani rahmahullah ne 
is ka hawalah yon zikar kiya [:2/233-234], magar talash ke 
ba'ad "Musnad al-Firdos" me ye riwaayat nahi mil saki. 
WALLAHO ALAM. is ki sanad "Hasan Bin Yahya al-Khusni" ki 

wajah se sakht ZAYEEF hai, Muhaddis Albani rahmahullah 
ka bhi yahi faislah hai, tafseel keliye Dekhiye: "al-Silsilat-uz- 
Zayeefah:8/222, Riwayat No.3746) 


2/ 


Ummul Mominin Syidah Ayishah raziallahu-anha farmati 
hain ke ek raat RASOOLULLAH sallallahu alaihi wasallam ko 
bistar par maujood na paakar baahar nikle to achanak 
dekha ke AAP sallallahu alaihi wasallam Bagee Oabrestan 
me the, AAP sallallahu alaihi wasallam ne mujhe dekh kar 
farmaya: kiya tumhe is baat ka andesha tha ke ALLAH aur us 
ke RASOOL sallallahu alaihi wasallam tum par zulm 
karenge? maine kaha: aye ALLAH ke RASOOL sallallahu 
alaihi wasallam! mujhe shak howa tha ke shayed AAP kisi 
aur biwi ke paas chale gaye hai, to APP sallallahu alaihi 
wasallam ne farmaya: 


KE Fine ya RI BA IN LAN JI kios aa TI Ijo Jas EA 
(LS 


# 


"Beshak ALLAH TA'ALA Shaban ki pandrahwin raat ko 
aasmane dunya par aataa hai, phir itne logon ki maghfirat 
karta hai jitne Banu Kalb ke baal hain." (Jami al-Tirmizi:739. 
Sunan Ibn Majah:1389, Shaikh Albani rahmahullah ne in 
riwayaton ko ZAYEEF kaha hai) 


Muhaddis Hafiz Zubair Ali Zayi rahmahuallah ne 
bhi ZAYEEF kahai hai aur farmaya ke "Hajjah Bin Artaat" 
Zayeef aur Mudallis rawi hai aur is riwayat ke tamam 
shawahed ZAYEEF hain aur is baab main me Abu Bakar 
raziallahu-anhu ki taraf mansob bhi riwayat hai: (JAl-Kamil 
li-Ibn Adi :5/1946J. aur Imam Ibn al-Jauzi rahmahullah ne is 

ko "Al-Waahiyaat":2/66-67 me zikar kiya hai. aur Ibn Abi 
Asim rahmahullah ne "As-Sunnah" page:222 me is ko zikar 
kiya hai) 


Digar ayimah ke ilawa khud Imam Tirmizi 
rahmahullah ne bhi isey ZAYEEF qarar diya hai aur is 
riwaayat ke Zayeef hone me Imam Bukhari se bhi qaul naqal 
farmaya hai, ye riwaayat naqal karne ke ba'ad Imam Tirmizi 
rahmahullah likhte hain ke maine apne ustaad mohtaram 
Muhammed Bin Ismayil al-Bukari rahmahullah sy suan wo 
farmate the: ye riwaayat Zayeef hai, is riwaayat ko "Hajjaj 
Bin Artaat" ne "Yahya Bin Abi Kaseer" se riwaayat kiya, 
halanke "Hajjah Bin Artaat" ka "Yahya Bin Abi Kaseer" se 
Hadis son'na saabit nahi hai balke "Hajjaj Bin Artaat" ki 
"Yahya Bin Abi Kaseer" se mulaaqaat bhi saabit nahi hai, 
phir "Yahya Bin Abi Kaseer" is riwaayat ko "Urwah" se naqal 
kar'rahe hain, jabke "Yahya Bin Abi Kaseer" ka "Urwah" se 
Hadis son'na saabit nahi hai, is tarah ye riwaayat do jagah 
se munqate hai, do jagah se mungate riwaayat 
Muhaddiseen ki istilaah me shadeed darje ki Zayeef 
riwaayat kahlati hai. (is se bhi badi baat ye hai ke "Hajjaj" 
aur "Yahya" dono Mudallis rawi hain. Imam Hakim 
rahmahullah ne Ayishah raziallahu-anha ki marfo riwaayat 
ko Yahya Bin Abi Kaseer ki Mursal riwaayat ki bina par 
MUNKAR aur ghair mahfoz qarar diay hai) 


Yaad rahe ke qissaye Ayishah raziallahu-anha jo 
RASOOLULLAH sallallahua alaihi wasallam ke baqi me jane 
aur ahle baqi ke liye dua karne ke mutaleq hai wo sahih aur 
Sahih Muslim waghairah main tafsilan maujod hai likin is 
me shaban ki pandrahwin raat ka koi zikar nahi, mukammal 

waqiye ke liye Dekhiye: Sahih Muslim, Kitab-ul-Janayez, 
Bab: qabrestan me dakhil hote waqt kya kaha jaye aur ahle 
qabrestan keliye dua, Hadis No.974(Darussalam No.2255) 


© 
Syidina Ali raziallahu-anhu farmate hain, RASOOLULLAH 
sallallahua alaihi wasallam ne farmayaa: 
ET E ATRA AE TCAE AN 
Ing faaet WASI Oni e disgi 
Gus 

"Jab Shaban ki pandrahwin raat aaye to is me qiyam kya 
karo aur is ke din ka roza rakha karo kionke is raat ki shaam 
sy hi ALLAH TA'ALA aasmane dunya par aakar farmata hai: 
kya koi maghfirat talab karne wala hai ke mai usko mauaf 
kardon? kya koi rizg talab karne wala hai ke mai usko rizg 
doo? kya koi bimar hai ke main usey aafiyat doo? kya koi 
sawal karne wala hai ke mai usey doo? kya koi 

yaha tak ke fajar tulo hojati hai." (Sunan Ibn 
Majah:1388. / Zayeef al-Jami al-Sagheer lil-Albani:652, 
Aallahmah Albani rahmahuallah ne is riwayat ko Muazo 
qarar diya hai Dekhiye:al-Silsilat-uz-Zayifah:5/154,No.2132) 
[ Muhaddis Hafiz Zubair Ali Zayi rahmahuallah ne bhi is 
riwayat ko Mauzo garardiay hai aur farmaya ke is ko Imam 
Mizzi ne "Tahzib-ul-Kamal:23/107- Ibn Abi Sabrah ke 
tarjumah me zikar kya hai, aur imam Bosiri rahmahullah 
"Ibn Abu Sabrah Abu Bakr Bin Abdullah Bin Muhammed Abi 
Sabrah" ki wajah se "Isnaduho Zayeef" kaha. aur Ahmed 
Bin Hanbal aur Ibn Mayeen ne kaha ke ye hadise ghada 
karta tha] 

Ye Hadis bhi mauzo aur man ghadat hai. is ke 

bajaye Bukhari aur Muslim ki Hadis me hai: 
GA AI Jose BAN Í an) 
bag JO eks Pes Mod erat 
Gais 
"Hamara baabarkat aur buland wa bala RABB har raat ka 
jab akhri hissah baqi hota hai to wo asmaan-e-dunya ki 
taraf nuzol farmata hai, phir kahta hai: kon hai jo mujh se 
dua mange to main us ki dua qubol karo? kon hai jo mujh se 
sawal kare to mai usey ata karon? kon hai jo mujh se muafi 
talab kare to main usey muaf karo?. - Muslim ki riwayat 
main in alfaaz ka izafah hai - "Phir wo badastor usi tarah 
rahta hai yahan tak ke fajar roshan hojati hai."(Sahih 

Bukhari:1145. / Sahih Muslim:758) 


Is sahih hadis ke mutabiq ye fazilat har raat 
naseeb hosakti hai, lihaza usey Shaban ki pandrahwin raat 
ke saath khas karna yaqinan ghalat hai. 


4] 
EE D j 3 ji : 
x ar (pa: BEA Tg la Bika Jd AINEA TI) 


” 


598 is gi fi Unta AE g SAN R33 38an 

noer BAN su 
Sri 

Syidina Ali raziallahu-anhu farmate hain ke maine 
RASOOLUALLAH sallallahu alaihi wasallam ko Shaban ki 
pandrahwin raat ko dekha AAP sallallahu alaihi wasallam 


khade howe aur chaudah rak'aat namaz ada ki, namaz se 
farigh hone ke ba'ad AAP sallallahu alaihi wasallam ne 

Surah Fatiha, Surah al-Ikhlas, Surah Falaq aur Surah al-Naas 
chaudah chaudah martaba pdhi aur Ayat-ul-Kursi ek 
martaba padhi, jab AAP sallallahu alaihi wasallam farigh 
howe to main ne AAP sallallahu alaihi wasallam se is namaz 
ke bare me pocha to AAP sallallahu alaihi wasallam ne 
farmaaya: 


TAREFAS OESE LIEN LONNEN 
Ciiis aaa ia 
"Jis ne aise kya jaise tone mujhe karte howe dekha hai to 
usey 20 maqbol hajj ka sawab aur 20 saal ke maqbol rozon 
ka sawab mile ga aur agar usne is din ka rozah rakha to 60 
saalah guzishta rozon aur ek saal ayindah rozon ka sawab 
milega." (al-Mauzuaat li-Ibn al-Jauzi:2/52. / dosra nuskha: 
2/127-130, Published: Muhammed Abdul Muhsin Sahib-ul- 
Maktabah al-Salafiyyah Bil-Madinat-ul-Munawwarah) 


Imam Ibn al-Jauzi rahmahullah ne is riwaayat ko 
"al-Mauzuaat" main riwaayat karne ke ba'ad likha hai: ye 
riwayat bhi man ghadat hai aur is ki sanad nihayat hi 
taareek hai hai. 


ho Nan Es A 
Imam Siyoti rahmahuallah kahte hain ke is hadis ne "Shab- 
ul-Iman" mein riwayat kya hai aur in ka kahna hai ke ain 
mumkin hai ke ye mauzo aur man-ghadat hai. (Tanziha al- 
Sharia an al-Ahadis al-Mauzua li-Ibn Iraq:2/92) 


© 

SLO TCR RI L TEGS ACAENA A 
CE Le SL STA UU ATOA SAR 
Syidina Abu Hurairah raziallahu-anhu ki raraf ye riwayat 
mansob ki jati hai: "Jis ne Shaban ki pandarahwin raat me 
12 rak'aat ada ki aur har rak'at me 30 martabah Surah Ikhlas 
padhi to wo jannat me apni jagah dekh leta hai aur apne ahl 
me se 10 jahannamio ke bare me is ki sifarish gubol ki jati 
hai." (Al-Mauzuaat li-Ibn al-Jauzi:2/51-52. / dosra nuskha: 
2/127-130, Published: Muhammed Abdul Muhsin Sahib-ul- 
Maktabah al-Salafiyyah Bil-Madinat-ul-Munawwarah) 


Imam Ibn al-Jauzi rahmahullah ne is riwayat ko 
"Al-Mauzuaat" main zikar karne ke ba'ad likha hai ke ye 
riwaayat MAUZO yani man-ghadat hai. 


ARE Ua AA T TAIETE EEA ena) 
ai ANA ua ii 
a EnS La ar aa 3 Z 3 f FT ni WA ANE 
als RR Usi a aN eiga - ad ah es 


(Wai 


Salat-ul-Al'fiyyah — Ye riwaayat bhi Syidina Ali aziallahu- 
anhu ki taraf mansoob hai :"Jo shakhs nisf shaban ki raat 
me 100 rak'aat namaaz is tarah se ada kare ke har rak'at me 
Surah Fatiha ke ba'ad Surah al-Ikhlas 11 martabah padhe to 
ALLAH is ki har haajat pori kardeta hai, agar wo loh-e- 
mahfoz me bad'bakht likha gaya ho to ALLAH usey mitakar 
usey nek logon me likh deta hai aur us ke ayindah ek 
saal ke gunah nahi likhe jate".(al-Mauzuaat li-lbn al- 
Jauzi:2/50-51 / dosra nuskha: 2/127-130, Published: 

Muhammed Abdul Muhsin Sahib-ul-Maktabah al-Salafiyyah 
Bil-Madinat-ul-Munawwarah) 


"Al-Mauzuaat" main Imam Ibn al-Jauzi 
rahmahuallah in riwaayaat ke mukhtalif turq zikar karne ke 
ba'ad likhte hai: in riwaayaat ke mauzo hone me koi shak 
nahi. 


Ye aur is qisam ke digar riwaayaat jin me Shaban 
ki pandrahwin raat ki ibaadat ki fazilat bayan ki gaiyi hai bil- 
ittifaq ZAYEEF aur MAN-GHADAT hain ayimah kiraam, 
masalan: Imam Shokani, Imam Ibn al-Jauzi, Imam Ibn 
Hibban, Imam Qurtobi aur Allamah Siyoti waghairhum ne in 
riwaayaat ko naaqabile etebaar qaraar diya hai, tafseel ke 
liye Dekhiye: Al-Fawayed al-Majmoua / Al-Mauzuaat al- 
Kubra/ Tafseer-e-Qurtobi/ Allayil Masnuaa fi Ahadis al- 
Mauzuaa, waghairah. 


SHAB-E-BARA'AT ME KYA KARNA CHAHIYE? 

Ab sawal ye hai ke Shaban ki pandrahwin raat ki fazilat ke 
mutaleq jis Hadis ko ba'az Muhaqqiqeen ne Sahih qarar diya 
hai ke (ALLAH TA'ALA Shaban ki pandrahwin raat ko apni 
pori makhloq ki taraf rahmat ki nazar se dekhta hai, phir 
Mushrik aur kina parwar ke siwa baqi sari makhlop ki 
bakhshish kardeta hai). 


Kya hame in riwaayaat ki roshni me jashan ya 
khusosi ibaadaat ka ehtemaam karna chahiye? 


Kiya in riwaayaat me kisi mahfil jamane/ijtemayi 
ibaadaat ya kisi khaas ibaadat ka zikar hai? 


Is sawal ka jawab har wo shakhs de skata hai jo 
bid'aat aur man ghadat riwaayaat par etemaad karne ke 
bajaye RASOOLUALLAH sallallahu alaihi wasalam ki saaf 
suthri shariat par emaan rakhta ho, is Hadis ka agar insaaf 
se muraliya kya jai to waazeh taur par malom hojata hai ke 
is me kisi mehfil jamane, ibadat karne, charaghan aru aatish 
bazi waghairah ka zikar nahi hai, balke jis cheez ka zikar kiya 
gaya hai wo hai ALLAH TA'ALA ki aam maghfirat jis ka 
mustahiq har wo shakhs hai jo shirk aur kina parwari se 
bachahowa hai, lihaza is raat ko aam bakhshish ka haqdaar 
ban'ne keliye har insaan ko chahiye ke wo apna aqidah shirk 
se paak kare, is ke saath shaath musalmanon ke mutaleq 
apna dil saaf rakhe aur kisi se hasad, jalan aur dil me kina 
pan na rakhe, ye chize insaan ki najaat keliye intehayi zarori 
hain. 


Nihayat afsos ki baat hai ke Shaban ki pandrahwin 
raat ki jo fazilat RASOOLUALLAH sallallahu alaihi wasalam 
ne bayan ki ke mushrik aru kina parwar ke ilawa har 
Musalman ki bakhshish hoti hai, hame chahiye ke apne aap 
ke gunaho se bachaya jaye likin aaj ka jaahil musalmaan 
aulta apne aap ko is raat me in dono gunahon me daal raha 
hai ek taraf jalse julos karke in me jhoti aur man ghadat 
riwaayaat bayaan karke aur naat khawani ke naam shirkiya 
kalimaat kahe jate hain aur naat khawan bazabtah 
RASOOLUALLAH sallallahu alaihi wasalam ko madad ke liye 
pukar ta hai aur log jhom jhom kar wah wah karte nazar 
aate hain jab ke shirk se bachne ka matlab ye hai ke is raat 
hi nahi balke har lamha hum sirf ALLAH TA'ALA se madad 
maange likin is ke ulat is raat RASOOLUALLAH sallallahu 

alaihi wasalam ko madad ke liye pukara jata hai, yani agar 
ye kaha jaye ke ye to khullam khulla shirk hai to ye ghalat 
nahi hai yani ke is raat hum shirk bhi kar rahe hote hain aur 
ALLAH TA'ALA se ye umeed bhi kar rahe hain ke ALLAH 
TA'ALA hame muaf bhi kardenge ye khud se dhoka-dahi hai, 
dosri taraf patakhon ke zariye se apne hi bhaion ko 
pareshan karke insaan dushmani ka subot diya jata hai jab 
ke is riwaayat ke mutabiq aise kamo se bhi bachna zarori 
hai jis se ke kisi ko takleef ho, yani hum aise kaam karke 
khud ko ALLAH TA'ALA ki maghfirat aur aam bakhshish se 
door hojainge aru jahannum se aazaadi se bhi hum mahrom 
hojainge. 


SHAB-E-BARA'AT ME IBADAT? 
Ye bhi sawal hosakta hai ke agar raat me maghfirat ka 
saboot milta hai to phir is me khusosi ibadat me kya harj 


hai? 


IS SAWAL KE DO(2) JAWAB HAIN: 

1) ALLAH TA'ALA ki khusosi bakhshish ka subot sirf 
pandrahwin shaban ki raat ke saath khaas nahi hai 
balke yahi khusosiyat Peer aur Jumerat ke din bhi 
hoti hai, is se pahle is Hadis ka zikar guzar chuka 
hai. Balke ALLAH TA'ALA to har raat apne bando 
ko bakhashne keliye har raat pahle aasmaan par 
naazil hota hai, is Hadis ki mutabiq ek Musalman 
ko to har raat is khusosi ibaadat ka ehtemaam 
karna chahiye na ke sirf pandrahwin Shaban ko 
halanke pandarah win shaban ki raat ki koi ek 
riwayat bhi Sahih nahi hai. 

2) Shabe-e-Bara'at / Shaban ki pandrahwin raat me 
PYARE NABI sallallahu alaihi wasalam se koi 
khusosi ibadat saabit nahi hai, aur Shab-e-Bara'at 
ki jo riwaayaat bayan ki jati hai wo sab ki sab jhoti 
manghadat aur Mauzo hai jin ki tafseel pahle 
guzar chuki hai, lihaza apni taraf se kisi din ya raat 
ya kisi bhi waqt ko ibadat ke saath khaas karne se 
NABIYE KAREEM sallallahu alaihi wasallam ne 
mana farmaya hai, Syidina Abu Hurairah 
raziallahu-anhu bayaan karte hain ke NABIYE 
KAREEM sallallahu alaihi wasallam ne farmaya: 
a TJ, 

daiat ai en 
"Raton me sirf jume ki raat ko ibaadat keliye aur 
dino me sirf Jume ke din ko roza keliye khaas na 
karo, Haan! agar Jume ka din in dino me aajaye jin 
me tum me se koi roza rakhne ka aadi ho to aise 


shakhs ka roza rakhne me koi harj nahi." (Sahih 
Muslim 1144) 


Agar kisi raat ko ibaadat ke saaht khaas kya 
jaasakta hota to Juma ki raat sab se afzal tareen thi likin 
NABIYE KAREEM sallallahu alaihi wasallam ne Jume ki raat 
ko khaas karne se mana farmadiya aur NABIYE KAREEM 
sallallahu alaihi wasallam ka farmana hi hamare liye kaafi 
hai aur hamare liye NABIYE KAREEM sallallahu alaihi 
wasallam ka farmaan hi sab se bahtareen namona hai, AAP 
sallallahu alaihi wasallam ne agar kisi din ya raat ko ibaadat 
keliye khaas kya hai to is ka hokum bhi diya hai aur 
ehtemaam bhi farmaya hai jaisa ke Sahih Ahadis me 
Ramazan ki raato aur khusosan Shab-e-Qadar ke bare me 

hai ke AAP sallallahu alaihi wasallam ne is ka khusosi 
ehtemaam kiya aur ibaadaat ki aur saath hi saath Shab-e- 
Qadar ki raaton ki fazilat bayaan kar ke apni ummat ko in 
raton ki ahmiyat batayi, lihaza agar Shaban ki pandrahwin 
raat me mehfil jamane, ibaadat karne aur dosre kaam bhi 
karne ki koi khaas fazilat hoti to AAP sallallahu alaihi 
wasallam apni ummat ko zaror bate aur khud bhi is ka 
ehtemaam karte kion ke AAP sallallahu alaihi wasallam ka 
mansab hi yahi tha ke AAP sallallahu alaihi wasallam 
ummat se koi chiz bhi chupa nahi sakte the, agar koi ye 
samajhta hai ke NABIYE KAREEM sallallahu alaihi wasallam 
koi chiz chupai thi to wo Risalat ka munkar kahlayega aur 
Risaalat ka munkar Kaafir hota hai, is raat me kisi ibaadat ka 
koi sabot nahi milta aur nah Sahabah Kiraam raziallahu- 
anhum-ajmayin hi se is ka koi sabot milta hai aur nahi 
Tabayin aur Taba-Tabayin hi se koi sabot milta hai to phir is 
raat ko khusosi ibaadat wali raat kis tarah samjha jasakta 
hai? 


KYA SHAB-E-BARA'AT FAISLON KI RAAT HAI? 
Shab-e-Bara'at manane walon ka nazriya ye hai ke ye raat 
faislon ki raat hai, aur dalil me Surah Dukhaan ki ye aayat 
pesh karte hain: 


fidio A Bin PENA ELEME ajian, 


"Yaginan hum ne ise baabarkat raat me utaara hail3| 
Beshak hum darane wale hain, is raat me har mazbot kaam 
ka faisla kiya jata hai|4)." (Surah Ad-Dukhan 44/3-4) 


ALLAH TA'ALA ke is farmaan me "haabarkat raat" 
ka zikar aayaa hai jis me Quran Majeed ko utaara gaya aur 
jis me saal bhar me hone wale wagiat ka faisla kya jata hai, 

kuch hazrat is "baabarkat raat" se muraad Shaban ki 
pandrahwin raat ko maante hain, ab dekhna ye hai ke kya 
wagayi "baabarkat raat" ka matlab pandrahwin Shaban ki 
raat hai ya is raat se muraad koi aur raat hai? 


Agar hum is aayat ki tafseer apni raye aur apne 
khiyal ke mutabig karne ke bajaye khud Ouran Majeed hi se 
is ka mana aur matlab talash karen to hame is sawal ka 
jawab mil jayega jaisa ke Ouran Majeed me ek dosre 
mugaam par ALLAH TA'ALA ne is aayat ke mutaleg waazeh 
andaaz me farmaya hai: 


32 N G ” 37 

en arang, 

"Ramazan ke mahine me Quran utaara gaya."/Surah al- 
Bagarah,2/185) 


Aur jis raat Quran Majeed ko utaara gaya ALLAH 
TA'ALA ne us raat ko bhi khol kar bayan kardiya: 
IAI 
"Beshak hum ne is (Quran) ko Lailat-ul-Oadr(shab-e-gadr) 
me utaara hai." (Surah al-Gadr, 97/1) 


Ummat ka is baat par ittifaq hai ke Lailat-ul-Oadar 
Ramazan Mubark ke aakhri dahe(Ramazan ka aakhri Ashra) 
me hai, ALLAH TA'ALA ne Ouran ko utaarne ka mahina aur is 
mahine ki khaas raat jis me NABIYE KAREEM sallallahu alaihi 
wasallam par Ouran utarna shuro howa yaa Lohe Mahfoz se 
dunya ke aasmaan par Bait-ul-Izzat" me utaara gaya ALLAH 
TA'ALA is ko bhi khool kar bata diya Quran me nuzol-e- 
guran ki raat ko "Lailat-un-Mubarakah" bhi kaha gaya aur 
jab hum "Lailat-un-Mubarakah" ki Quran me tafseer dekhte 
hain to is se hame ye pata chalta hai ke ye "Lailat-ul-Oadr" 

hi hai jis me Quran utaara gaya aur isee "Lailat-ul-Qadr" me 
saal bhar ke hadisaat aur waqiyaat ka faisala bhi kiya jata 
hai tamam Quran ke Mufassireen ki yahi tafseer hai, Quran 
ke aayaat ke moqabile me ZAYEEF aur MAUZO riwaayaat se 
"Lailat-un-Mubarakah" ki tafseer pahdrahwin Shaban ki 
raat se karna jayez nahi hai balke Haraam aur Baatil hai, 
lihaza Shaban ki pandarahwin raat ko faisle ki raat maan'na 
Quran ki mukhalifat hai. 


PANDRAH SHABAN KA ROZA SAABIT NAHI HAI: 
Sunan Ibn Majah ki riwaayat hai: 
ua A He 
"Shaban ki pandrahwin raat ko ibaadat karo aur din me roza 
rakho." (Sunan Ibn Maja:1388 Shaikh Albani rahmahullah 
ne is ko MAUZO (man-ghadat) qarar diay hai Dekhiye 


Silsilat-uz-Zayeefah :5/154, No:2132) 


Muhaddis-ul-Asr HAFIZ ZUBARI ALI ZAYI 
rahmahullah ki Tahgig: 

» Is riwaayat ko Imam Mizzi rahmahullah ne 
"Tahzib-ul-Kamal":33/107 "Ibn Abi Sabrah" ke 
tarjume me bayaan kiya hai. 

» Imam Buseri rahmahullah ne "Ibn Abi Sabrah" ki 
wajah se Zayeef kaha hai. 

» Imam Ahmed Bin Hanbal rahmahullah ne 
farmaaya ke ye MAUZO riwaagyat hai. 

» Imam Ibn Mayeen rahmahullah ne kaha ke ye 
MAUZO hai. 

> Imam Ibn Rajab rahmahullah ne "Latayif-ul- 
Muarif" me farmaya ke Ibrahim Bin Muhammed 

ko koi nahi janta, aur Ibn Abi Yahya Matrok-ul- 
Hadis hai. 


Is riwaayat ki bina par bahut sare log Shaban ki 
pandrah ko roza rakhte hain likin Muhaddiseen ke nazdeek 
ye riwaayat MAUZO aur man-ghadat hai lihaza pandrah 
Shaban ka roza bhi saabit nahi. 


Albatta Sahih Hadis sy ye baat sabit hai ke NABIYE 
KAREEM sallallahu alaihi wasallam har mahine ke 13,14,15 
tarikh me roza rakha karte the, is hadis ke mutabiq koi 
shakhs jo har mahine ki 13,14,15 tarikh ko roza rakh ta hai 
to usee tarah wo Shaban ki bhi in tarikhon me roza rakhta 
sakta hai likin agar koi shakhs jo makhsos sirf 15 Shaban ka 
roza rakhta ho to uske liye ye jayez nahi hai balke ke Bid'at 
ka murtakib kahlayega aur aur agar koi rakhna hi chahta hai 


to wo sunnat ke mutabiq 13,14,15 ke roze rakhle jo Sahih 
Hadis se saabit hain likin saath hi ye bhi khiyaal rakhe ke ye 
Ayyam-e-Beez ke roze hain ye koi makhsos Shaban ke roze 
nahi hain. 


SHAB-E-BARA'AT KE NAAM KIYE JANE WALE 
HARAAM KAAM: 

Shaban ki pandrahwin raat kw aur bhi baz kaam aise kiye 
jate hain jin ka koi sabot nahi, jaise "Murdon ki Eid" ka 
naam dena logonka khiyaal hai ke is roz murdon ki rohen 
aati hai, halanke ye agidah bilkul ghalat hai aur be-bunyad 
hai balke ye agidah unhi ke khilaf hai jo ye kahte hain ke 
murde sunte hain aur unki duaon ko ALLAH tak pahunchate 
hain, isee liye wo raat bhar gabron par charaaghaan karte 
hain aur murdon ke pasandidah khane chune jate hain aur 

khob patakhe aur aatish baazi ki jati hai halanke ye hindos 
ke rasm o riwaaj hain ye mushrikana aqide hain aur patakhe 
aur aatish bazi Parsion/Majosion ki nishani hai aur ye aag 
ko poj ne wale hote hain iseeliye ye sab karte hain Islam se 
is ka koi taluq nahi hai. 


Rafzion ka is din ka ek aqidah ye bhi hai ke is din 
unke barahwen imam ki paidayish hai lihaza Rafzi Shia (isna 
ashriyyah) khob ehtemaam karte hain aur jashan manate 
hain aur Ahle Sunnat ke ye aqayed ke ye khilaf hai. 


(Maakhooz Az: (Hafiz Salahuddin Yousuf 
rahmahullah) Mas'alah Royat-e-Hilaal aur 12 Islami 
Mahine, page:317-336, Published: Darussalam) 


KHULASAH 


Az Muhaddis-ul-Asr HAFIZ ZUBARI ALI ZAYI rahmahullah: 
Pandrah Shaban waali koi bhi riwayat RASOOLUALLH 
sallallahu alaihi wasallam aur Sahabah Kiraam raziallahu- 
anhum-ajmayeen se saabit nahi hai. 


MUHAQQIQ KA FAISLAH: 
Abu Bakar Ibn al-Arabi rahmahullah farmate hain(543 Hijri): 
A KE A TAEAE TENA 
aa 
"Nisf Shaban (Shab-e-Bara'at) ki raat aur fazilat ke bare me 
koi Hadis qaabile etemaad nahi hai aur is raat ko maut ke 
faisle ki mansokhi ke bare me bhi koi hadis qaabile etemaad 
nahi hai. Pass aap in (naa qaabil-e-etemaad) ahadis ki taraf 
(zarrah bhi)  eltefaat na karen."  (Ehkaam-ul- 

Quran:4/1690[4/117- Published: Dar-ul-Kutob al-Ilmiyyah, 
Bairut, Libnan) 


Hafiz Ibn Qayyim rhamahuallah likhte hain: 
CAK 
"Pandrahwin Shaban ki raat ko khaas namaz waali 


riwaayaton me se koi cheez bhi sabit nahi hai." (al-Manar 
al-Munif fi al-Sahih walzyeef, page:98-99) 


HASSAN LI-GHAIRIH: 

Muhaddis Kabeer al-Shaikh Albani rahmahuallah ne 
pandrahwin Shaban waali riwaayat ko ta'addud-e-turg ki 
wajah se "Sahih" garar diya hai. Halanke ye riwaayat 
"SAHIH LI-GHAIRIH" ke darje tak bhi nahi pahunchti,.... 


TANBIYYAH: 

Nuzol-e-Bari Ta'ala har raat ko phichle pahar hota hai jaisa 
ke Sahihain waghairahuma ki mutawatir ahadis se saabit 
hai. Hum is par eemaan late hain aur uski kaifiyat ko ALLAH 
TA'ALA ke supord karte hain, wahi bahtar jaanta hai. 


WAMA ALAINA ILLALABALAGH 
(Tahgigi, Islahi aur Ilmi Magaalaat:1/299 aur 304) 


